[image: ][image: ]PD  K A M E N J A K
Korzo 40/I - RIJEKA 
tel: 051/331-212 


	[bookmark: __DdeLink__47_273448963]Školska planinarska obilaznica Ćićarija

	nedjelja, 08.11.2026.

	[bookmark: _GoBack]Polazak: parkiralište Delta u 6,45 sati
	Povratak: u predvečernjim satima

	Prijevoz: osobna vozila
	Cijena: 10 € (plaćanje vozaču u autu)

	Opis: 
Obilaznica je locirana u središnjem dijelu Ćićarije na području sela Slum, Klenovšćak, Trstenik i Brest – Općina Lanišće. Dužina obilaznice je 15,6 km, visinska razlika 625 m. Obilaznica ima kružni  oblik. Tura nije  zahtjevna i može se prohodati za 6 sati umjerenog hoda. Obilaznica ima sva planinska obilježja: listopadne i borove šume, otvorene planinske livade i panoramske poglede.Žbevnica (1014 m) je najzapadniji hrvatski vrh tisućnjak u masivu Ćićarije. S vrha se pruža pogled na greben Ćićarije i Učku, na veliki dio poluotoka središnje Istre sve do mora. U neposrednoj blizini vidi se Tršćanski zaljev, slovenski Slavnik i Snežnik. S najviše točke trase (Žbevnice) ako je vidljivost dobra, vidjet ćete Istru sve do Pule, Dolomite, Julijske i Kamniške alpe, Gorski kotar ……Planinarska kuća Žbevnica (807 m) nalazi se na južnoj, najstrmijoj padini Žbevnice, u lijepoj borovoj šumi, 35’ ispod vrha. To je zidana kuća koju je na mjestu starije drvene kuće sagradio HPD Planik iz Umaga.

Napomena:
Uz prijavu napomenite da li vozite ili vam treba prijevoz, zbog organizacije prijevoza. Potrebno ponijeti hranu i piće u rusaku za višesatno kretanje u prirodi. Dnevnik obilaznice je moguće nabaviti u prostorijama PD-a Ćićarija tijekom uredovnog vremena. Naručiti se može porukom na e-adresu: gparadz@gmail.com ili pozivom na telefonski broj : 098 172 18 44, povjerenika obilaznice : Goran Paradžiković Momjanska ulica 36 52460 Buje .


	Težina staze: srednje teška staza (oko 6-7 sati hoda)

	Oprema: Standardna planinarska oprema prilagođena promjenjivim vremenskim uvjetima, za kretanje u prirodi i makadamskim putem.

	Vodič(i): Tonček Kezele (+385 91 112 05 25)

	Prijave i informacije: u tajništvu Društva do 03.11.2026.




Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet. 

